Μάρτιν Μιούρσεπ

Ο Μάρτιν Μιούρσεπ (Τάλιν, 26 Σεπτεμβρίου 1974), είναι Εσθονός πρώην επαγγελματίας καλαθοσφαιριστής και νυν προπονητής Έχει ύψος 2,08 μέτρα και αγωνιζόταν στην θέση του πάουερ φόργουορντ. Θεωρείται ο κορυφαίος Εσθονός αθλητής καλαθοσφαίρισης καθώς και ο μόνος από την χώρα του που έχει αγωνιστεί στο ΝΒΑ.

Σταδιοδρομία
Ο Μιούρσεπ ξεκίνησε να αγωνίζεται από την παιδική του ηλικία και συμμετείχε στις ομάδες εφήβων της σοβιετικής Εσθονίας. Ο Στάνισλαβ Ερέμιν τον επέλεξε για την εθνική νέων της Σοβιετικής Ένωσης, μαζί με ονόματα όπως ο Ζακάρ Πασούτιν, ο Ρόμπερτς Στελμάχερς και ο Βιτάλι Ποταπένκο.Stanislav Eremin: It Is The Ordinary Game For Us

Αγωνίστηκε επαγγελματικά στην Κάλεβ Τάλιν, με την οποία κατέκτησε το νταμπλ στην Εσθονία το 1992, συνεχίζοντας την σεζόν 1992-93 στην Άλβικ. Φόρεσε για δύο χρόνια την φανέλα της Μακάμπι Τελ Αβίβ, κατακτώντας δύο πρωταθλήματα και ένα κύπελλο Ισραήλ.

Αφου επανήλθε για έναν χρόνο στην πατρίδα του, υπέγραψε στους Μαϊάμι Χιτ για το 1996-97,Miami Heat News: Pat Riley and Heat Staff Scouting European Draft Prospects in Spain με τους οποίους έπαιξε σε δέκα αγώνες με μέσους όρους 1,7 πόντων και 0,5 ριμπάουντ. Συνέχισε στους Ντάλας Μάβερικς, όπου αγωνίστηκε σε 73 παιχνίδια με μέσο όρο 5,1 πόντων και 2,4 ριμπάουντ.Dallas Mavericks Uniform Numbers | Basketball-Reference.com

Το 1999, μεταγράφηκε στην ομάδα του Άρη, παίζοντας σε επτά αγώνες της κανονικής σεζόν με 17,1 πόντους ανά αγώνα, ενώ στα πλέι-οφ είχε μέσο όρο 14,0 πόντων σε επτά ματς, αλλά στιγματίστηκε από το γεγονός ότι βρέθηκε θετικός σε έλεγχο ντόπινγκ στον αγώνα εναντίον του ΠΑΟΚ στις 8 Μαΐου 1999.Μιούρσεπ: «Περήφανος που έπαιξα για τον Άρη, λυπάμαι για το συμβάν!»

Επόμενος σταθμός της καριέρας του ήταν η ΑΕΚ, στην οποία παρέμεινε για δύο χρόνια, κατακτώντας δύο φορές το κύπελλο Ελλάδας, όπως και το κύπελλο Σαπόρτα της σεζόν 1999-2000.Martin Muursepp - AEK.comAEK B.C. | TROPHIES

Ακολούθησε μία πενταετία όπου ο Μιούρσεπ έπαιξε σε ρωσικές ομάδες, φορώντας τις φανέλες των Ούνικς Καζάν, Ντιναμό Μόσχας, Ουράλ Γκρέιτ και ΤΣΣΚΑ Μόσχας.PBC CSKA Moscow | Team | Senior Team | Players: Martin Muursepp Κατέκτησε το νταμπλ με την ΤΣΣΚΑ το 2005, όπως και το EuroChallenge με την Ούνικς Καζάν το 2004, κερδίζοντας στον τελικό την ομάδα του Αμαρουσίου με 87-63.Martin Müürsepp | FIBA Europe League (2004) | FIBA Europe

Έκλεισε την καριέρα του το 2010, αγωνιζόμενος στην πατρίδα του, ενώ το 2007 έπαιξε για ένα μικρό χρονικό διάστημα στους Τάιγκερς της Μελβούρνης.Estonian forward joins Tigers - Basketball - Sport - theage.com.au

Τίτλοι

 Συλλογικοί 

 Κάλεβ Τάλιν 
 3x Πρωταθλήματα Εσθονίας: 1992, 1996, 2009
2x Κύπελλα Εσθονίας: 1992, 1996

 Α.Ε.Κ. 
 2x Κύπελλα Ελλάδας: 2000, 2001
 Κύπελλο Σαπόρτα: 2000

 Ούνικς Καζάν 
 EuroChallenge: 2004

 ΤΣΣΚΑ Μόσχας 
Πρωτάθλημα Ρωσίας: 2005
 Κύπελλο Ρωσίας: 2005

 Τορτού Ροκ 

 Πρωταθλήματα Εσθονίας: 2007

 Ατομικοί 

 MVP τελικών του EuroChallenge: 2004
 4x Εσθονός παίκτης τη χρονιάς: 1996, 2001, 2004, 2005

 Παραπομπές 

 Πηγές 
 Martin Muursepp Stats | Basketball-Reference.com 
 MUURSEPP, MARTIN - Welcome to EUROLEAGUE BASKETBALL
 Martin Muursepp Stats, Bio - ESPN

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές ΑΕΚ‎‎
Κατηγορία:Καλαθοσφαιριστές Ούνικς Καζάν‎
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές αυστραλιανών συλλόγων‎
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές του NBA